האסלאמיזציה של מצרים

**האסלאמיזציה של מצרים** התרחשה לאחר הכיבוש המוסלמי של מצרים במאה ה-7 לספירה, עם השתלטות ח'ליפות הראשידון על מצרים מהאימפריה הביזנטית הנוצרית, שהובילה לסיום 700 שנים של שלטון רומי כמעט בלתי פוסק על האזור. מצרים ושטחים כבושים אחרים באפריקה עברו בהדרגה אסלאמיזציה וערביזציה בקנה מידה גדול, בין היתר בעקבות החיוב של הח'ליפות לשלם מס ג'יזיה עבור אלו שסירבו להתאסלם ולקבל על עצמם מעמד נחות שנודע במונח ד'ימי. האסלאם הפכה לאמונה של רוב האוכלוסייה בשלב בין המאות ה-13 וה-14, וערבית הפכה לשפה העיקרית, והכחידה את הקופטית והיוונית קוינה, ששימשו כשפות העם והממשל, בהתאמה.

## היסטוריה

באמצע המאה ה-7, כבשה ח'ליפות הראשידון בהצלחה את מצרים מידי האימפריה הביזנטית, לאחר הכיבוש המוסלמי של ארץ ישראל השכנה, על ידי צבאות החיילים הערבים-מוסלמים ששלחה מחצי האי ערב אל שטחי המזרח התיכון. עם זאת, התנגדות מקומית מצד המצרים הנוצרים-קופטים הילידים לכיבוש הזר החלה להתרחש במהלך הח'ליפות האומיית שירשה את ח'ליפות הראשידון, שנמשכה לפחות עד המאה ה-9.

גורם מרכזי למרידות של הקופטים היה תשלום מס הג'יזיה שהשליטים המוסלמים חייבו את הנתינים הלא-מוסלמים שלהם לשלם ברחבי הח'ליפויות, ומעמד ה-"ד'ימי" הנחות שנאלצו לקבל.
[ממוזער|249x249 פיקסלים|[קתדרלת מרקוס הקדוש (אלכסנדריה)|קתדרלת מרקוס הקדוש באלכסנדריה, מצרים. חוקרים סבורים שהקתדרלה ניצבת במקום הכנסייה שנוסדה על ידי אחד משנים-עשר השליחים של ישו, מרקוס המבשר, בשנת 42 לספירה ובכך, מוגדרת כאחד המבנים העתיקים בהיסטוריה. כחלק מאירועי רדיפת הקופטים במצרים, ביום ראשון של הדקלים, 9 באפריל 2017, התרחשו פיגועי כנסיות משולבים במקום, על ידי טרוריסטים מוסלמים מטעם ארגון הג'יהאד המדינה האסלאמית, שרצחו כ-44 בני אדם ופצעו מאות.]]
ההתנגדויות הללו הסלימו למרידות מזוינות נגד האומיים והעבאסים במספר מקרים, כמו במרידות הבשמוריות  באזור הדלתא של הנילוס. לא ניתן לקבוע בדיוק כמה מרידות התרחשו, אבל העימותים הצבאיים העיקריים התרחשו בשנים 749, 767 ובין 831–832. המרידות הבשמוריות נועדו להפיל את השלטון המוסלמי-ערבי ולשחרר את מצרים מהדיכוי הזר. אף על פי שהן הצליחו בהתחלה, המרידות הללו הסתיימו בצורה של אסון עבור הקופטים, כאשר דיכוי המרידות לא רק ריסק את ההתנגדות, אלא גם הרס את אזור הבשמור והביא למכירת קופטים רבים לעבדות עבור אדונים מוסלמים, מה שהפך מרידות מאורגנות עתידיות לבלתי אפשריות.

תחילה, חיי האמונה הקופטית נותרו בשלום יחסי לאחר כינון השלטון הערבי-מוסלמי. עם זאת, התנאים החמירו זמן קצר לאחר מכן, ובמאה ה-8 וה-9 כאשר שליטים מוסלמים אסרו על השימוש בהצגת דמויות אנושיות באמנות, החל ונדליזם מוסלמי המוני של ציורים נוצריים-קופטיים רבים (איקונוקלאזם) בעיקר של ישו וציורי קיר בכנסיות שהושפעו מהאמנות הקופטית . תחת השושלת הפאטמית, מצרים חוותה תקופה של סובלנות יחסית כלפי לא-מוסלמים, אבל בשלב הזה, הנוצרים הקופטים איבדו את המעמד שהיה להם של רוב האוכלוסייה, כתוצאה מרדיפות לסירוגין, הרס הכנסיות שלהם והתאסלמויות כפויות . עם זאת, הסולטנות הממלוכית שקמה בעקבותה חזרה למנהגים האסלאמיים הקודמים של גביית מס ג'יזיה וכפיית התאסלמות בקרב לא-מוסלמים.

הדעיכה הקופטית במצרים התרחשה תחת הסולטנים הבחריים והואצה עוד יותר תחת השושלת הבורג'ית. כמו כן, היו מספר מקרים של מחאות מוסלמיות רחבות נגד העושר של הקופטים והמשך ההעסקה שלהם בתפקידים בכירים במדינה במקום מוסלמים, שהסתיימו בשריפות של בתי תפילה של שני הצדדים. כתוצאה מהלחץ העממי הזה, קופטים סבלו משלבים של פירוק מקומות התעסוקה שלהם כבירוקרטים שונים לפחות כ-9 פעמים בין סוף המאה ה-13 לאמצע המאה ה-15.

בירוקרטים נוצרים-קופטים הוחזרו לעיתים קרובות לתפקידים שלהם לאחר שהמתחים חלפו כתוצאה מהצורך המהיר של האליטה המוסלמית בכוח העבודה שלהם. עם זאת, על מנת שיוכלו לחזור למקומות התעסוקה שלהם, קופטים רבים נאלצו להתאסלם בכפייה או לפחות לאמץ ביטויים חיצוניים של זהות מוסלמית ולהכחיד את הזהות הקופטית  שלהם כדי להימנע מתשלום ג'יזיה וההגבלות הרשמיות נגדם כלא-מוסלמים. בעקבות זאת, גל גדול של התאסלמויות קופטיות תועד במאה ה-14. בסוף התקופה הממלוכית (1517-1250) חל שינוי דמוגרפי דרמטי במצרים, שבו יחס האוכלוסייה עמד על עשרה מוסלמים על כל נוצרי-קופטי אחד. על פי דבריו של ההיסטוריון המצרי מהתקופה הממלוכית אל-מקריזי,

## ראו גם
* הפיגוע בכנסיית אל-בוטרוסייה
* פיגועי הכנסיות במצרים ביום ראשון של הדקלים
* פיגוע הירי באל-מניא
* האסלאמיזציה של איראן
* האסלאמיזציה של ארץ ישראל
* האסלאמיזציה של אזור הסאהל
* האסלאמיזציה של אלבניה
* האסלאמיזציה של בוסניה והרצגובינה
* חלוקת העולם על פי האסלאם

## הערות שוליים

*
קטגוריה:מצרים: ימי הביניים
קטגוריה:מצרים הרומית
קטגוריה:המרת דת באונס
קטגוריה:אסלאם